Source: http://www.pohranice.sk/obecny-urad/ako-vybavit/dane-a-poplatky/poplatok-za-rozvoj/
Timestamp: 2020-08-11 09:21:26+00:00

Document:
Poplatok za rozvoj - Oficiálna stránka obce Pohranice
CELKOM: 934393
vietor J, 3.61 m/s
Referentka: Adriana Matyóová e-mail: kultura@pohranice.sk tel: 037 787 19 21
Miestny poplatok za rozvoj v obci Pohranice upravuje na rok 2020 Všeobecne záväzné nariadenie č. 6/2019 o ustanovení miestneho poplatku za rozvoj (ďalej len „VZN“), ktoré nadobudlo účinnosť dňa 1.1.2020 a ktoré je vypracované na základe zákona č. 477/2015 Z. z. o miestnom poplatku za rozvoj v znení neskorších predpisov (ďalej len „zákon“).
Odpovede na najčastejšie otázky týkajúce sa poplatku za rozvoj
1.Kto je poplatníkom za poplatok za rozvoj?
Poplatníkom je fyzická osoba alebo právnická osoba, ktorá je ako stavebník uvedená v stavebnom povolení, právoplatnom rozhodnutí o povolení zmeny stavby pred jej dokončením, právoplatnom rozhodnutí o dodatočnom povolení stavby alebo ktorej bolo doručené oznámenie stavebného úradu k ohlásenej stavbe. Postúpenie práv a povinností stavebníka a prevod vlastníckeho práva k stavbe a k projektovej dokumentácii nemá vplyv na zmenu osoby poplatníka; to neplatí, ak poplatník má právneho nástupcu.
2. Čo je predmetom poplatku za rozvoj?
a) právoplatnom stavebnom povolení, ktorým sa povoľuje stavba (ďalej len „stavebné povolenie“), b) oznámení stavebného úradu k ohlásenej stavbe, c) právoplatnom rozhodnutí o povolení zmeny stavby pred jej dokončením, d) právoplatnom rozhodnutí o dodatočnom povolení stavby.
Predmetom poplatku za rozvoj je stavba uvedená v písm. a), b), c), d), ak jej uskutočnením vznikne nová alebo ďalšia podlahová plocha v nadzemnej časti stavby. Odstránením stvby sa podlahová plocha nadzemnej časti pôvodnej stavby odpočítava od novovzniknutej podlahovej plochy realizovanej stavby za predpokladu, že nadväzujúce stavebné povolenie nadobudne právoplatnosť najneskôr do štyroch rokov odo dňa nadobudnutia právoplatnosti rozhodnutia, ktorým sa nariaďuje alebo povoľuje odstránenie stavby.
3. Základ poplatku
Základom poplatku za rozvoj je výmera podlahovej plochy nadzemnej časti realizovanej stavby v m2, ktorá je predmetom poplatku za rozvoj podľa § 3 zákona, pričom na účely tohto zákona sa za podlahovú plochu nadzemnej časti realizovanej stavby považuje súčet výmery všetkých miestností v nadzemných podlažiach stavby.
4. Aké sú sadzby poplatku za rozvoj?
Obec podľa druhu stavieb ustanovuje tieto sadzby poplatku za rozvoj :
účel vyžitia stavby
sadzba poplatku na m2
5. Ktoré stavby sú oslobodené od poplatku za rozvoj:
Predmetom poplatku za rozvoj nie je a) údržba, oprava, rekonštrukcia alebo modernizácia bytového domu, pri ktorej sa nemení úhrn podlahových plôch všetkých bytov a nebytových priestorov v bytovom dome, b) údržba, oprava, rekonštrukcia alebo modernizácia inej stavby, ako je bytový dom, pri ktorej sa nemení výmera podlahovej plochy stavby ani účel jej užívania, c) stavba alebo časť stavby 1. sociálneho bývania alebo slúžiaca na vykonávanie sociálnoprávnej ochrany detí a sociálnej kurately, 2. zdravotníckeho zariadenia, 3. slúžiaca materským školám, na základné vzdelávanie, na stredné vzdelávanie, na vyššie odborné vzdelávanie, na vysokoškolské vzdelávanie vo verejných vysokých školách, výlučne dielňam a pracoviskám praktického vyučovania alebo špecializovanému výučbovému zariadeniu verejnej vysokej školy, 4. slúžiaca zariadeniu sociálnych služieb, 5. slúžiaca na vykonávanie náboženských obradov cirkví a náboženských spoločností registrovaných štátom, 6. slúžiaca na obranu štátu, 7. slúžiaca na účely múzea, knižnice, galérie a kultúrneho strediska, 8. slúžiaca na športové účely, 9. s osvedčením o významnej investícii podľa osobitného predpisu v deň vzniku poplatkovej povinnosti podľa § 4 ods. 1zákona, d) stavba skleníka na pozemku evidovanom v katastri nehnuteľností ako orná pôda alebo záhrady s výmerou podlahovej plochy do 1 000 m2 , e) stavba skleníka určeného na hydroponické pestovanie rastlín s výmerou podlahovej plochy do 1 000 m2, ak je skleník vykurovaný geotermálnou energiou, f) stavba na pôdohospodársku produkciu a stavba využívaná na skladovanie vlastnej pôdohospodárskej produkcie s výmerou podlahovej plochy do 1 500 m2.
Písm. d) až f) sa nevzťahujú na stavbu, ktorej stavebníkom je zároveň vlastník ďalšej stavby s rovnakým využitím v tom istom katastrálnom území, a na stavbu, ktorej stavebník súčasne uskutočňuje ďalšiu stavbu s rovnakým využitím v tom istom katastrálnom území.
6. Vznik, zánik poplatkovej povinnosti a oznamovacia povinnosť
7. Ako sa vypočíta poplatok za rozvoj
Poplatok za rozvoj sa vypočíta ako súčin základu poplatku podľa § 6 zákona znížený o 60 m2 a sadzby poplatku za rozvoj platnej v čase vzniku poplatkovej povinnosti podľa § 2 VZN č. 6/2019 . Ak sa predmet poplatku za rozvoj podľa § 3 ods. 1 zákona realizuje v dvoch alebo viacerých katastrálnych územiach, ktoré patria dvom alebo viacerým obciam, zníženie základu poplatku za rozvoj podľa prvej vety sa uplatní v každej obci v podiele vypočítanom podľa § 6 ods. 7 zákona.
8. Na čo sa použijú výnosy z poplatku za rozvoj?
Výnos z poplatku za rozvoj je príjmom rozpočtu obce.
Výnos z poplatku za rozvoj sa použije na úhradu kapitálových výdavkov obce súvisiacich so stavebnými nákladmi na stavbu vrátane nákladov na vysporiadanie pozemku na tento účel:
a) zariadenia starostlivosti o deti, b) slúžiacu na poskytovanie sociálnych, športových a kultúrnych služieb, c) sociálneho bývania, d) školského zariadenia a zariadenia slúžiaceho na praktické vyučovanie, e) zdravotníckeho zariadenia, f) verejne prístupného parku, úpravy verejnej zelene, g) miestnej komunikácie, parkovacích plôch, verejného osvetlenia a technickej infraštruktúry, h) opatrenia na zadržanie vody v území a na zmierňovanie zmeny klímy a adaptácie na jej nepriaznivé dôsledky.
Všeobecne záväzné nariadenie obce č. 6/2019 o miestnom poplatku za rozvoj
Dnes je utorok, 11.8.2020, 11:21:26

References: § 3
 § 4
 § 6
 § 2
 § 3
 § 6